
पूच्च त्वा:या नास: द्यो म्हसीका 


कुमार शाक्य 
पूच्व, यल 


ुच्चय्‌ थापना यानातःम्ह नासः द्यो 

जिल्लाय्‌ च्वंम्ह कविलास नासः 
द्यो तान्त्रिक साधना यानाः साला हयातःगु 
खः | अकिं थुम्ह नासः द्यो यल देया हे 
मूम्ह व पुलांम्ह नासः द्यो खः । नुवाकोट 
जिल्लाया कविलास गँस पलिस्था यानातःम्ह 
कविलास नासः द्यो स्वनिगःया मूम्ह व 
दकसिवे पुलांम्ह नासः द्यो खः महाःद्यो 
नाट्यश्वर रूप कया: प्रकट जुया: दकले 
न्हापां कविलास गुँस नृत्य याःगु धैगु धापू 
दु | थुगु पवित्र कविलास गँस पलिस्था 
यानातःगु कथं "कविलास नासः द्यो’ धायेगु 
यानावयाच्वंगु ख? 

न्त्यख 


नाः दो धायबले निगू खँग्व: “नासः” व 
स “दो” स्वनाच्वंगु दु । “नासः "या अर्थ हिसि, 
. ' अथेहे “द्यो” धयागु देव खः । उकि नासः द्य 
नेवा हिसि दुम्ह, सिद्धि दुम्ह द्यो धका: थुइका: काइ । 

` नमाजय्‌ नासः खँग्व:यात ब्यक्ति विशेषया गुण कथं 
१ he वयाच्वंगु दु । गथेकि नासः (नासलं) ल्यूम्ह 
तः यः सिद्धि दुम्ह मनू), नास: छखेलाःम्ह वा 

“हँ मनू (हिसि मदुम्ह, सिद्धि मदुम्ह मनू) । 


. 


नास: धयागु मनूया आन्तरिक प्रतिभाया स्वभाव ख: । 
थथे धायूबले नासः द्यो धयाम्ह “प्रतिभा द्यो” ख: । नासः 
यो धयाम्ह नास: जक बिइम्ह यो मखु, सकसितं कलाय्‌ 
पारंगत याना बिइम्ह द्यो ख: । नासः द्योयात नाट्यश्वर, 
नृत्यनाथ, नृत्यश्वर, नटराज आदि नं धायेगु या: । थथे 
नामाकरण धैगु महाःद्यो प्याखं हुलाच्वंगु छगू रुप ख:। 
मल्लकालय्‌ काशीं व:पिं पण्डितपिन्सं थथे धायेगु प्रचलनय्‌ 
हःगु खः। 
नेवा:तयूसं पूजा याइम्ह नासः द्यो नाट्यश्वर, नृत्यनाथ, 
नृत्यश्वर, नटराज मखु । नेवाःतयसं हनावया च्वंम्ह 
नासः द्यो प्याखं (नृत्य)या जक द्यो मखुसे पूर्वीय कला 
शास्त्रय्‌ वर्णन यानातःगु कथं ख्वीप्यंग (६४) कलाया 
द्योः खः । नेवाःतयूसं पूजा याइम्ह नासः द्यो निराकार 
खः। अकिं नेवाःतय्‌गु नासः द्यो थःगु हे विस्कं पहःयागु 
मौलिकता दुम्ह द्यो खः । नासः द्यो फल्चा, चुक, सत:छेँ, 
गुठीछें, आखाछें (नृत्यागार), द्योछ्लेया अंगलय्‌ त्रिकोणात्मक 
(स्वकुंला:गु प्वाः) दयेकाः थापना याना तयेगु याइ । 
थुगु स्वप्वाः प्वा: महाःद्योया स्वंगः मिखाया प्रतीक कथं 
कयात:गु दु । संगीतय्‌ थ्वइगु सः शून्य आकाशय्‌ थ्वया: 
ब्रम्हाण्डय्‌ व्याप्त जुइगुलिं थुकिया स्वाप्‌ शून्य जुइगु 
अर्थात्‌ निराकार जुइगु खः । थुकिया प्रतीक कथं देगलय्‌ 
स्वप्वा: तया नासः द्यो पूजा यायेगु चलन जुगु धाइ । तर 
नासः द्योया तोरणय्‌ धाःसा नासः यो प्याखं हलाच्वंगु मूर्ति 
तयात:गु खनेद्‌ । 

बौद्ध तय्‌सं संगीत व प्याखं द्यो अर्थात्‌ नासः द्यो 
कथं पद्मनृत्यश्वर (पद्मनर्तेश्वर) लोकेश्वरयात हना 
वयाच्चंगु दु । पद्मनृत्यश्वर लोकेश्वर सच्छि व च्याम्ह 
(१०८) लोकेश्वरय्‌ न्ह्यप्यंगु (७४) ल्याखय्‌ पाका 
त:गु दु । थुम्ह लोकेश्वर पलेस्वांया द्योने प्याखं हुलाच्वम्ह 
लोकेश्वर ख: । शैव मार्गीपिन्सं हनावयाच्वंम्ह संगीतया 

द्यो नृत्यनाथ व पद्मनृत्यश्वर लोकेश्वर निम्ह अलग हे 
द्यो ख: । पद्मनृत्यश्वर लोकेश्वरया मूर्ति यलया टंग 
बहा: व ईबहिस तोरणय्‌ कियात:गु दु । थुम्ह लोकेश्वरया 
िंच्यापा (१८) ल्हा: दु । पद्मनृत्यश्वरया प्रतीक 
विश्लेषण यायेगु झ्वलय्‌ सुं नं मनू चाहे व न्ह्यागु हे 
कुल, वंश व जातिइ जन्म छाय्‌ मजुइमा वयाके थःगु हे 
मौलिक प्रतिभा दयाच्वनी । गथेकि पलेस्वाँ भ्यातनालय्‌ 
बुयाव:गु जूसां ना: नापं छुँ हे स्वापू मदुसे अलग हे स्वभाव 
दयाच्वंगु दु । 

नास: द्यो नेवाः समाजलिसे अतिकं घनिष्ठ स्वापू 
दुम्ह द्यो खः । गन गन नेवा: वस्ती दु अन अन नासः 
द्यो थापना यानात:गु दु । नेवा: समुदाय दुने म्ये हालेगु, 
बाजं थायेगु व प्याखं हुलेगु स्यनेज्या न्ह्याकेत दकले 
न्हापां नास: द्यो पूजा यायेगु याइ । गुकियात “नास: द्यो 
सालेगु” धाइ । नास: द्योयात संगीतया द्यो कथं म्हसीका 
तःगु दु । नास: द्यो पूजा याइबले पुं (चित्रकार) तयूसं 
तान्त्रिक चित्रण यानात:गु नास:धकि नासःप्वाः त्वपुयाः 
पूजा यायेगु चलन दु । नास:धकि कापतय्‌ मिखा, त्रिशुल, 
खड्ग, डबडब, पात्र आदि चित्रण यानात:गु दई । संगीत 
सयेकीपिन्सं जाकि, गो ग्वय्‌ व ध्येबा सलिंचाय्‌ तया नासः 
द्योयात छायेगु याई । गुकियात “किसली तयेगु/छायेगु” 
धाइ । नासः द्यो पूजा विहिवा: यायेगु चलन दु । संगीत 

स्यनेज्या: बच्छि क्वचायेकाः नासः द्यो पूजा यायेगु याइ । 
गुकियात “बा: पूजा” धाइ । संगीत स्यनेज्या: पूवनेधुंका: 
नास: द्योया विशेष पूजा याना: पिथनेगु याइ । नास: पूजा 
यायेगु धैगु थ:के दुने सुलाच्वंगु प्रतिभायात आकार बिया: 
पिब्वयेगु साधना ख: । नास: पूजा यातकि नासलं लिइ 
धैगु विश्वास दु । 
पूच्च त्वा:या नासः द्यो 

यल देया दकले च्चये ला:गु थाय्‌ कथं पुरचो (पूच्व) 
नामाकरण जुयाच्चंगु थुगु पवित्र थासय्‌ आपालं बौद्ध व 
हिन्दू द्योपिं पलिस्था यानातःगु दु । अशोक महाराजां 
दयेका थकूगु यलया प्यंग थूर मध्ये छग: थूर पूच्च त्वालय्‌ 
दु । अथेहे यल देया छम्ह जक वज्जयोगिनी (खड्गयोगिनी) 
नं पूच्च त्वालय्‌ विराजमान जुयाच्वंगु दु । नेवाः समाज 
लिसे घनिष्ठ स्वापू दुम्ह नासः द्यो पूच्च त्वालय्‌ निम्ह दु 
- कविलास नासः द्यो व लाछि नासः द्यो । 
(क) कविलास नासः द्यो 

कविलास नासः द्यो पूच्वया वाणगिरी पर्वतस 
पलिस्था यानातःगु दु । पूच्च कविलास नासः दो थापना 
याना तःगु देगलय्‌ वंगलः सिमा बुयावयाः देगः भग्नावशेष 
अवस्थाय्‌ लानाच्वंगु दु । तर वंगल सिमाय्‌ क्वथिक स्वल 
धाःसा पुलांगु संरचनाया अंग बांलाक खनेदनि । थु! 
कविलास नास: द्योया ल्यूने अक्षेश्वर महाविहारया दक्षिण 


क) उ नी 


बायु धा न्ह्योने वज्जयोगिनी देवी विराजमान 
यागु दु । पुल्चोक टोल सुधार समितिया समन्वयलय्‌ 
हपु म.न.पा.वडा नं ३ पाखें अनुदान सहयोग क्याः 
बि.सं.२०७९ स नासः द्योया छचाखेरं दाचि अःपां भुनेगु 
ज्या: जूगु खः । 
पुच्वय्‌ थापना यानातःम्ह नास: द्यो नुवाकोट जिल्लाय्‌ 
च्॑म्ह कविलास नास: द्यो तान्त्रिक साधना याना: साला 
ह्यातःगु खः । अकिं थुम्ह नासः द्यो यल देया हे मूम्ह व 
पुलांम्ह नास: द्यो खः । नुवाकोट जिल्लाया कविलास गुँस 
पलिस्था यानातःम्ह कविलास नासः द्यो स्वनिगःया मूम्ह 
व दकसिवे पुलांम्ह नास: द्यो ख:। महाःद्यो नाट्यश्वर रुप 
कयाः प्रकट जुयाः दकले न्हापां कविलास गाँस नृत्य याःगु 
वैगु धापू दु । थुगु पवित्र कविलास गुँस पलिस्था यानात:गु 
कथं “कविलास नासः द्यो” धायेगु यानावयाच्चंगु खः। 
स्वनिग:या नेवाः समुदाय दुने प्रचलित छगू धापू दु “नासः 
मदुसा कविलास हुँ” । थुगु धापूया अर्थ खः कविलास 
नास. द्योया पूजा भक्तिभाव व दर्शन यातकि शिद्धि प्राप्त 
जु धैगु जनविश्वास ख: । बौद्ध विहार संघ, अक्षयश्वर 
ा ग्वसालय्‌ संगीत स्यनेगु ज्याः पूच्चय्‌ थापना 
"म्ह कविलास नासः द्यो पूजा यानाः स्यनेज्या: 
न्ह्याका वयाच्वंगु दु । 
कु सिद्धिनरसिंह मल्लं ने.सं.७६१ स न्स्याक्‌गु 
काला ह देवगणपिन्सं पूजा याइम्ह मूम्ह नास: दो 
थापना यानात:म्ह कविलास नास: 


चयो खु: 
*:) थुगु वाणगिरी बोधिसत्व मंजुश्री नाप स्वापू 


000०) 


कह: 
दुगु सिद्धभूमि ख:। मंजुश्री गुरु प्रहार यानाविज्या:गु प्यपू 
शरधनुष वाण मध्ये न्हापांगु वाण थुगु पर्वतस प्रवेश जूगु 
खः । गुकिं यानाः थुगु थाय्‌ “वाणगिरी” नामं प्रख्यात 
जूगु खः । थुगु थायया ऐतिहासिक शिलापत्र, ताम्रपत्र, 
काष्ठपत्र, तालपत्र आदिस “वाणगिरी” उल्लेख यानात:गु 
दु । वाणगिरी पर्वतसं कविलास नास: द्यो लिसे अक्षेश्वर 
महाविहार, धनञ्जयश्वर महादेव व बज्जयोगिनी देवी 
विराजमान जुयाच्वंगु दु । छगू इलय्‌ पूच्व वाणगिरी घना 
जंगलय्‌ परिणत जूगु जुयाच्वन । मनूत थन थासय्‌ वया: 
नास: द्यो पूजा या: वयेगु वनेगु असुरक्षित जूगु जुल । थथे 
जुसेलि गुरु व तान्त्रिकाचार्यपिन्स तान्त्रिक साधना याना: 
पूच्चया कविलास नास: द्योयात सालायंका: सौगलय्‌ थापना 
या:गु धका: धाइ । थौकन्ह्य्‌ कात्ती प्याखंया देवगणपिन्सं 
सौगलय्‌ च्वंम्ह नासः द्योयात पूजा यायेगु यानावयाच्वंगु 
दु । कविलास नासः द्यो पूच्वय्‌ विराजमान जुयाच्वंगु 
जूगुलिं पूच्चमित कविलास नास: द्योया आशिर्वाद दुपि 
जुया: नासलं लिइगु व सिद्धि दइगु कथं पूच्चमिपिन्त कात्ती 
प्याखंनय्‌ ब्वति कायेकी मखुगु धैगु धापू दु । छक: कात्ती 
प्याखं स्यनाच्वंगु इलय्‌ छम्हसिनं जक प्याखं सयेकेत 
ताःलाःगु जुयाच्वन । लिपा गुरं विचा: यानाः स्वःबलय्‌ 
उम्ह प्याखं सयेकेत ताःलाःम्ह मनूया पाजुपि पूच्वय्‌ धकाः 
सिइका: काल धेगु नं धापू दु । 

पूच्च कविलास नास: द्योया पश्चिमरिखे युलाख्यः 
घैगु थाय्‌ दु । उगु थाय्‌ यक्ष यक्षनि पिनिगु वासस्थान 
धका: धाइ । थुगु थाय्‌ बंग द्यो रथ जात्रा नापं नं स्वप्‌ दुगु 

आय समाङ, यत्न 


थाय्‌ खः । ने.सं.७८४ स जुजु श्रीनिवास मल्लं न्ह्याकूगु 
गं / गण प्याखं (अष्टमातृका नृत्य) या किंवदन्ती कथं छगू 
इलय्‌ जुजुं युलाख्यः घैगु थासय्‌ अष्टमातृका देवगणपिं 
प्याखं हुलाच्वंगु खंगु जुल । थुजाःगु दृश्य खनां जुजुं 
राजगुरु व तन्त्रिकाचार्यपिं नापं सहलह ब्याकाः ससम्मान 
देवगणपिन्त लायेकूस लसकूस या:गु खः । अनलिपा दय्‌ 
दॅसं लायूक्‌ व मेमेगु थासय्‌ गं प्याखं ल्हुइके या:गु ख: । 
गं प्याखनय्‌ प्याखं ल्हुइम्ह श्वेतवर्ण गणेशया पीठ द्यो 
कविलास नास: द्योया पश्चिमरिखे विराजमान जुयाच्वंम्ह 
ल्हासापोता (हासापाता) गणेश ख: । थुगु कथं कविलास 
नास: द्योया तान्त्रिक प्रभाव वाणगिरी लागा छचाखेरं 
न्यनाच्वंगु खनेदु । 
(ख) लाछि नासः द्यो 

पूच्चया लाछि लागाय्‌ पलिस्था यानातम्ह नास: द्यो 
जूगु नितिं थुम्ह नास: द्योयात “लाछि नासः द्यो” धायेगु 
चलन दु । पूच्व वाणगिरी घना जंगलय्‌ परिणत जूगु 
इलय्‌ अन वना: नासः द्यो पूजा या:वनेगु ग्यानपुसे च्वंगु 
जुया: कविलास नासः द्यो तान्त्रिक साधना याना: वस्ति 
दुने पलिस्था या:गु घैगु धापू दु । नासः द्यो लाछिच्वंगु 
फल्चाया अंगलय्‌ नास:प्वा: प्रतीक कथं पलिस्था यानात: गु 
दु । थुम्ह नासः द्योयागु न्यागू नासःप्वाः दयेकातःगु दु । 
पूच्च त्वा:वासीपिनि म्ये हालेगु, वाद्यवादन थायगु व 
प्याखं हुलेगु स्यनेगु झवलय्‌ लाछि नासः द्यो पूजा यानाः 
स्यानेज्या: न्ह्याका वयाच्वंगु दु । पूच्च त्वा:वासीपिनि 
पूच्च वाणगिरीस विराजमान कविलास नास: द्योथाय्‌ 
संगीत स्यनेगु झवलय्‌ पूजा या:वनेगु चलन पूर्ण रुपं बन्द 
जूगु खनेदु । 

नास: द्यो विराजमान यानात:गु फल्चायात “नासः 
द्यो फल्चा” धायेगु चलन दु । थुगु फल्चाय्‌ पूच्व 
तःधं मंका: खल: पाखें दच्छिया निक: ञलाथ्व अष्टमी 
निसें कौलाथ्व अष्टमी तक व कौलाथ्व चतुर्दशी निसें 
कछलाथ्व पुन्हि (सकिमना पुन्हि) तक बहनी दाफा भजन 
यायेगु यानावयाच्चंगु दु । थुगु फल्चा मेमेगु फल्चा थें 
कलात्मक बुट्टा कियात:गु मदु, साधारण कथं दयेका 
त:गु खः । पुल्चोक टोल सुधार समितिया समन्वयलय्‌ 
ल.पु.म.न.पा.वड़ा नं ३ पाखें अनुदान सहयोग कया: 
बि.सं. २०७९ सालय्‌ नास: द्यो फल्चाय्‌ दाचि अ:पा भुनेगु 
ज्या जूगु खः । नासः द्योया फुसे अंगलय्‌ भिंच्यापा (१८) 
ल्हा: दुम्ह नन्दी (वृषभ) आसनय्‌ नृत्यनाथ (२० इन्च) लिसें 

जवरिखे कवं व खवरिखे ख्या:या किपाः च्वयात 
नापं बाज थानाच्वंपिं निम्ह (नन्दी व निनद प्रक्ष. दे । 
व ध्वं नं च्वयात:गु दु । वि.सं. २०८० eg खिचा 
टोल सुधार समिति पाखें च्वक्गु थुगु मेळ त. पुल्चोक 
शाक्य (न:बहाः) पाखें च्वयाबिज्या:गु ख: | आजु अमिर 
दकले न्हापां वि. सं. २०५६ सालय्‌ नास: पत चासय्‌ 


मंकाः खलः पूच्वया ग्वसालय्‌ पूच्वत्वा:वासी लसताय्‌ 
महर्जनया आर्थिक ग्वाहालिं नृत्यनाथ नापं आशामरु 


किपा: च्वज्या जूगु ख: । जाः, कवंया 


ख्या: व कवंया सृष्टिया सन्दर्भय्‌ किंवदन्ति 

दु । नासः द्योया छम्ह मिसानापं मतिना जूगु जुयाच्च पै 
लिपा व मिसापाखें कायमचा छम्ह बूगु जुल । ' 
निम्हत्यपूया दथुइ ल्वापू जुगु इलय्‌ बौम्हं थथे धा:गु मा 
“थ्व मचा जिगु विर्य दुम्ह खः ।” अथेहे मांम्हं न थथे 
धा:गु जुल, “थ्व मचा जिगु रसं दुम्ह ख: ।” अन्तय्‌ ल्वापू 
शान्त मजुसेंलि इपिं निम्हत्यपू नं मचायात बच्छि थला: 
कायगु क्व:छित । फलतः बौया वीर्य दुम्ह “कवं” क्विं 
जक दुम्ह) व मांया रजं दुम्ह “ख्या: ” (लागवारा जक दुम्ह) 
उत्पन्न जुगु जुल । 


नेवा: समाजय्‌ हालीगु अतिकं प्रचलित नित्यनाथया 
दाफा भजन छपू थथे दु । (स्रोत: श्री दाफा भजनया म्ये 
मुना, म्ये मूम्ह: गोविन्द ताम्राकार) 

हे तोहे परमेश्वर गुरु नित्यनाथ 

हे दरसन का, रण आ:याह में ।। ध_।। 

हे नन्दी भिन्दी केशव नाचत ना: नारंग 

हे गौरी शां, खर अःर्ग धन्दे ।। १ ।। 

हे गौरी कैलाशमें मनोहर धान 

हे मनोरथ पू, रन आया हु ।। २ ।। 

